กนง.คาดเศรษฐกิจปีนี้โต 3.5%
กนง.ปรับการเติบโตปีนี้ขึ้น 0.1% เพิ่มเป็น 3.5% เหตุการณ์ส่งออกขยายตัวดี แต่เศรษฐกิจยังโตกระจุกแรงงานยังไม่ได้ค่าจ้างเพิ่ม
5 ก.ค. 2560

กนง.ปรับการเติบโตปีนี้ขึ้น 0.1% เพิ่มเป็น 3.5% เหตุการณ์ส่งออกขยายตัวดี แต่เศรษฐกิจยังโตกระจุกแรงงานยังไม่ได้ค่าจ้างเพิ่มเมื่อวันที่ 5 ก.ค. นายจาตุรงค์ จันทรังษ์ เลขานุการ คณะกรรมการนโยบายการเงิน (กนง.) กล่าวว่า ที่ประชุมประชุม กนง.มีมติเอกฉันท์ให้คงอัตราดอกเบี้ยนโยบายไว้ที่ 1.50% ต่อปี เนื่องจากมองว่าภาวะการเงินโดยรวมยังอยู่ในระดับผ่อนคลายและเอื้อต่อการขยายตัวของเศรษฐกิจ โดยเศรษฐกิจไทยในภาพรวมมีแนวโน้มขยายตัวชัดเจนต่อเนื่องจากการส่งออกสินค้าที่ขยายตัวมากขึ้นในหลายกลุ่มสินค้าและตลาดส่งออก และจากการท่องเที่ยวที่ฟื้นตัวได้เร็ว“ และในรอบนี้ กนง.ได้ประเมินคาดการณ์การเติบโตทางเศรษฐกิจ (จีดีพี) ปีนี้เพิ่มขึ้น 0.1% จากเดิม 3.4% เพิ่มเป็น 3.5% ซึ่งปัจจัยสำคัญที่ปรับเพิ่มเพราะการส่งออกขยายตัวดีคาดว่าปีนี้ทั้งปีมูลค่าการส่งออกจะโตที่ 5% จาก 2.2% ส่วนจำนวนนักท่องเที่ยวคาดว่าจะเพิ่มเป็น 34.9 ล้านคน จาก 34.5 ล้านคน” นายจาตุรงค์กล่าวนายจาตุรงค์ กล่าวว่า ขณะที่การบริโภคภาคเอกชนมีแนวโน้มขยายตัวตามรายได้ภาคเกษตรที่ปรับดีขึ้น แต่รายได้ของแรงงานในภาคการผลิตยังไม่ได้รับผลดีขึ้นอย่างชัดเจน แม้ว่าการส่งออกจะดีขึ้นและภาคส่งออกมีการนำเข้าเครื่องจักรอุปกรณ์เพื่อขยายกำลังการผลิตมากขึ้นก็ตาม  แต่กำลังซื้อในประเทศโดยรวมไม่เข้มแข็งนักทำให้ยังไม่มีการปรับขึ้นค่าแรง ส่วนหนึ่งเพราะเศรษฐกิจโตขึ้นก็จริงแต่ยังไม่กระจายตัวดีนัก